เริ่มแรกมีอาการบวมเป็นก้อนที่ชายโครงซ้าย และปวดหลังตั้งแต่เอวขึ้นไป ทานยาแก้ปวด แก้อักเสบมาได้ระยะหนึ่ง อาการบวมยุบลงแต่มีตุ่มจ้ำเลือดคล้ายตุ่มฝีแต่ไม่มีหัวหนอง 2 ตุ่ม เวลาปริแตกจะมีน้ำคล้ายน้ำเหลืองปนเลือดออกมาแต่ไม่ใช้หนอง และมีการบวมในที่ใหม่ข้างๆที่เดิม อาการปวดไม่มากเท่ากับระยะแรกๆ ครับ
สวัสดีค่ะ อาการมีก้อนบวมที่บริเวณชายโครงซ้าย อาจเป็น- มีการอักเสบของเนื้อเยื่อ (cellulitis) ซึ่งจะทำให้ผิวหนังบวม แดง และมีอาการเจ็บและปวดร่วมด้วย (ซึ่งก็อาจจะทำให้บริเวณโดยรอบที่เป็น คือบริเวณหลัง มีอาการปวดเมื่อยตามมาได้) แต่จะไม่ได้มีหนองเหมือนฝี หากเจาะหรือผิวหนังเกิดการปริแตก ก็จะมีน้ำเหลืองและเลือดซึมออกมาได้- เป็นฝี นอกจากผิวหนังจะบวมแดง และมีอาการเจ็บและปวดแล้ว ก็จะเห็นหัวหนองสีขาวๆ เหลืองๆ หากเจาะหรือผิวหนังเกิดการปริแตก ก็จะเห็นหนองไหลออกมา นอกจากนี้อาจมีไข้ อ่อนเพลีย ปวดเมื่อยตามตัวร่วมด้วย- เป็นถุงน้ำหรือซีสต์ใต้ผิวหนัง โดยจะคลำได้เป็นก้อนค่อนข้างนิ่ม มักไม่เจ็บไม่ปวด หากมีอาการอักเสบเกิดขึ้น ผิวหนังก็จะแดงและทำให้เจ็บและปวดได้- เป็นเนื้องอกชนิดต่างๆ ของชั้นผิวหนังและชั้นเนื้อเยื่อใต้ผิวหนังในเบื้องต้น ไม่ควรไปแกะ หรือบีบตุ่มดังกล่าว หากมีน้ำเหลืองและเลือดซึมออกมา ก็ใช้สำลีสำหรับทำแผล ชุบน้ำเกลือแล้วเช็ดออก ปิดด้วยผ้าก๊อซหรือผ้าสะอาดไว้ ระวังอย่าให้โดนน้ำ และไม่แนะนำให้ซื้อยาแก้อักเสบ (ยาปฏิชีวนะฆ่าเชื้อ)ทานเอง เพราะอาจไม่ตรงกับโรค ทำให้รักษาไม่หาย และได้รับผลข้างเคียงจากยาโดยไม่จำเป็น ทั้งนี้ หากก้อนบวมไม่หายไป หรือโตขึ้น หรือมีเพิ่มตรวตำแหน่งอื่น ก็ควรไปพบแพทย์เพื่อรักษาค่ะ